OpenLLM-France/wikimedia huggingface dataset:
# Leroy Merlin

Leroy Merlin és una multinacional francesa especialitzada en bricolatge, construcció, decoració i jardineria instal·lada en 13 països. Des de la seva arribada a Espanya el 1987, ha crescut a un ritme mitjà de més de 2 establiments l'any; i actualment compta amb 74 punts de venta i més de 10.000 treballadors/es, dels quals un 93,6 % són accionistes de la companyia.
El 2017, Leroy Merlin Espanya va assolir una facturació de 2.046 milions d'euros.
La mida de la superfície de venda dels seus establiments oscil·la entre els 2.000 i els 14.000 m², amb 41.000 productes a botiga i 150.000 referències sota comanda. Actualment, Leroy Merlin és present en totes les comunitats autònomes d'Espanya i rep més de 67 milions de visitants l'any. A Catalunya, el 2008 es publicà un estudi de la Plataforma per la Llengua que incloïa Leroy Merlin entre les «empreses amb dèficits importants que no ha[n] avançat en l'ús del català».
El 2022 fou una de les empreses de l'Association Familiale Mulliez criticades per aprofitar l'èxode massiu de companyies del mercat rus que seguí la invasió russa d'Ucraïna per expandir la seva presència a Rússia, fins i tot després que un bombardeig rus destruís una botiga de la marca i en matés un treballador el 20 de març.

## Referències

* ↑ «La presència del català en els catàlegs de productes és majoritària, segons un estudi de la Plataforma per la Llengua». Plataforma per la Llengua, 3 abril 2008. [Consulta: 15 abril 2022].
* ↑ Trofímov, I. «French Retailer Shuts Ukraine Outlets but Stays in Russia, Angering Ukrainian Staff» (en anglès). Wall Street Journal, 12 abril 2022. [Consulta: 15 abril 2022].
* ↑ Tísxenko, K. «An explosion in Kyiv killed an employee of Leroy Merlin, which continues to operate in Russia» (en anglès). Ukraïnska Pravda, 21 març 2022. [Consulta: 15 abril].
# Liobagrus marginatus

Liobagrus marginatus és una espècie de peix de la família dels amblicipítids i de l'ordre dels siluriformes.

## Morfologia

* Els mascles poden assolir 9,3 cm de longitud total.

## Hàbitat

És un peix d'aigua dolça i de clima temperat.

## Distribució geogràfica

Es troba a Àsia: Sichuan (la Xina).

## Referències

* ↑ «Liobagrus marginatus». Catalogue of Life. (anglès) (anglès)
* 1 2 3 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units, 322 p.
* ↑ Hwang, H.C., P.C. Yueh i S.F. Yu, 1982. The freshwater fishes of China in colored illustrations. Vol. 1 Shanghai Sciences and Technology Press, Shanghai, Xina. 173 p.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Anònim, 2002. Base de dades de la col·lecció de peixos del Museu Americà d'Història Natural. Museu Americà d'Història Natural, Central Park West, NY 10024-5192 (Estats Units).
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* He, M., 1999. Amblycipitidae. p. 103-110. A: X.-L. Chu, B.-S. Cheng i D.-Y. Dai (Eds). Faunica Sinica. Osteichthyes. Siluriformes. Science Press, Beijing. i-vii + 1-230.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
* Zheng, C.-Y., 1991. Amblycipitidae. p. 318-319. A: J.-H. Pan, L. Zhong, C.-Y. Zheng, H.-L. Wu i J.-H. Liu (eds). 1991. The freshwater fishes of Guangdong Province. Guangdong Science and Technology Press, Guangzhou. 589 pp.

## Enllaços externs

* AQUATAB
# Litònides

Els litònides (Lithonida) són un ordre d'esponges calcàries de las subclasse dels calcaronis.

## Característiques

Els litònides tenen un esquelet reforçat que consisteix en, ja sigui en actines basals de tetracines unides o cimentades, o en una massa basal rígida de calcita. Generalment presenten espícules al diapasó i el sistema de canals és leuconoide.

## Taxonomia

L'ordre Lithonida inclou una sola família amb 5 gèneres i 18 espècies:
* Família Minchinellidae Dendy & Row, 1913
** Gènere Minchinella Kirkpatrick, 1908
** Gènere Monoplectroninia Pouliquen & Vacelet, 1970
** Gènere Petrostroma Döderlein, 1892
** Gènere Plectroninia Hinde, 1900
** Gènere Tulearinia Vacelet, 1977

## Referències

* ↑ «WoRMS - World Register of Marine Species - Lithonida» (en anglès). [Consulta: 27 novembre 2020].
* ↑ «WoRMS - World Register of Marine Species - Taxonomic tree». [Consulta: 27 novembre 2020].
# Llei seca

La llei seca o Prohibition fa referència a una llei que prohibeix la fabricació, venda i distribució de begudes alcohòliques, la pluja en un determinat estat. Al llarg de la història existeixen diversos estats que han promulgat una Llei seca en diverses ocasions de forma total o parcial. Durant la primera meitat del segle xx els Estats Units d'Amèrica, Canadà, Rússia, Islàndia, Noruega, Hongria o Finlàndia van posar lleis que restringien el consum de begudes alcohòliques per part dels seus ciutadans.

## Estats Units

La llei seca fou aplicada als Estats Units des del 1920 fins al 1933 (els anys coneguts com la dry decade). Fou un període on continuaren les polítiques conservadores (realitzades principalment pel Partit Republicà dels Estats Units, que governava el país) de racisme i de censura, però també d'una gran prosperitat econòmica, que es va trencar amb el crac del 29. Aquest fet va provocar el pànic dels ciutadans americans, que creien viure en un moment de màxima prosperitat. La llei seca comportà un augment del crim organitzat i dels actes violents motiu pel qual hagué de ser derogada.
# Llei Òmnibus

La llei de simplificació, d'agilitat i reestructuració administrativa i de promoció de l'activitat econòmica, coneguda popularment com a Llei Òmnibus, és una llei que CiU proposà el 2011 al Parlament de Catalunya i que presentà la particularitat, com el seu malnom pot fer entreveure, de contenir un ampli ventall de "sublleis" en diferents àmbits molt diversos, i malgrat això presentar-se com una sola llei, que haurà de ser votada com un tot o res en una única votació i amb poc temps de debat pel conjunt de temes abordats. En concret consta de més de sis-centes modificacions a vuitanta lleis.
Experts en dret consideren que tècnicament és qüestionable, ja que modificar vuitanta lleis en una única votació vulneraria el principi d'homogeneïtat material del reglament del Parlament. A més, en lloc de, en tot cas, ampliar el termini d'audiència pública, aquest ha estat reduït de quinze dies a set, sense cap justificació, i això vulnera la llei 13/2008 de la Presidència de la Generalitat i el Govern. Alguns juristes afirmen també que aquesta fórmula defuig el debat parlamentari i que això és infringir un principi constitucional democràtic.
Es tracta d'una llei molt polèmica tant per la forma com pel seu contingut, de caràcter ultraliberal, que preveu una retallada del 60% dels diners gestionats pel govern català mitjançant el tancament d'empreses públiques, privatització de la sanitat pública, retallades al sector de la cultura, etc.; que ha estat titllada de "despòtica" per personalitats de la cultura i amb la qual s'oposa, a més d'altres partits polítics, el moviment dels Indignats i diverses entitats ciutadanes i organitzacions sense ànim de lucre, com per exemple Greenpeace.

## Vegeu també

* Reforma de la Constitució espanyola per a limitar el deute i el dèficit

## Referències

* ↑ «Una llei òmnibus amb càrrega ideològica». El Periódico de Catalunya, 11-06-2011. [Consulta: 22 desembre 2017].
* ↑ La ley ómnibus desafía la doctrina del Tribunal Constitucional y el reglamento del Parlament
* ↑ “Llei òmnibus” d'entrega de la sanitat al sector privat
* ↑ La cultura rebutja de ple la llei òmnibus' del Govern
* ↑ El republicà Joan Ridao critica la llei òmnibus
* ↑ Manifest contra la persecució i criminalització de la democràcia. En suport a la dignitat de la indignació.
* ↑ La ley omnibus, o la doctrina del shock, versión CiU

## Enllaços externs

* Avantprojecte de llei de simplificació, d'agilitat i reestructuració administrativa i de promoció de l'activitat econòmica Generalitat de Catalunya
* Documentació interessant lliure sobre la llei CETIB
# Lesbocles

Lesbocles (en llatí Lesbocles) va ser un retòric grec que va viure a Roma en temps de l'emperador Tiberi a la primera meitat del segle i. Va ser rival de Latró. Sèneca va conservar un curt fragment d'un dels seus discursos.

## Referències

* ↑ [https://quod.lib.umich.edu/m/moa/acl3129.0002.001/782?rgn=full+text;view=image;q1=LesboclesSmith,+William+(ed.).+Dictionary+of+Greek+and+Roman+biography+and+mythology.+Vol.+II.++Boston:+Little,+Brown,+&+Comp.,+1867,+p. 772. ]
# Llista de doctors honoris causa per la Universitat Rovira i Virgili

Llista de persones investides com a doctors honoris causa per la Universitat Rovira i Virgili (actualitzada a juliol de 2016).
* Géza Alföldy (2009)
* Xavier Amorós i Solà (2004)
* Antoni M. Badia i Margarit (1994)
* Josep Antoni Baixeras i Sastre (2004)
* Lluís Barraquer i Bordas (2003)
* Miquel Batllori (2002)
* Josep Benet i Morell (2001)
* Georges Boulon (2012) (físic)
* Josep M. Bricall i Masip (1994)
* Rosa Maria Calaf (2008)
* Vinton G. Cerf (2000)
* Noam Chomsky (1998)
* Jamal Deen (2014) (enginyer)
* Lluís Delclòs i Soler (1995) (metge)
* Hugh Scott Fogler (2016) (enginyeria química)
* Josep Fontana (2010)
* Margaret J. Geller (2009)
* Jaume Gil i Aluja (1997)
* Joan Guinjoan i Gispert (1999)
* Philip Douglas Jones (2012) (ciències ambientals)
* Piet van Leeuwen (2009) (químic)
* Amin Maalouf (2006)
* Jean-Paul Malrieu (2013) (químic quàntic)
* Ramón Martín Mateo (2007)
* Federico Mayor Zaragoza (2013)
* Eduardo Luis Menéndez Spina (2009) (antropòleg mèdic)
* Luis A. Oro (2015) (enginyeria química)
* Ángel Carlos Pellicer i Garrido (1997)
* Joan Perucho i Gutiérrez (1995)
* Paul Preston (2015)
* Joaquim M. Puyal (2010)
* Josep Mª Recasens (2011)
* Amartya Sen (2004)
* Gayatri Spivak (2011)
* Josep Subirats i Piñana (2004)
* Antoni Tàpies i Puig (1994)
* Miguel A. Torres Riera (2016)
* Vadim Ivánovitx Utkin (2011) (enginyer)
* Jean Watson (2010) (professora d'Infermeria a la Universitat de Colorado)

## Font

* Llistat de doctors i doctores honoris causa a la web de la Universitat Rovira i Virgili
# Linda Hambäck

Linda Hambäck (Seül, 10 de novembre de 1974) és una guionista, directora i productora sueca.
Originària de Corea del Sud, l'any 1998 obtingué un diploma a l'Institut d'Art Dramàtic d'Estocolm. A continuació, començà a treballar en cinema i televisió. L'any 2004 s'especialitzà en cinema d'animació i s'uní a l'estudi d'animació suec FilmTecknarna. En tant que productora, aconseguí molt èxit crític, sobretot per la part animada del documental Searching for Sugar Man, realitzat per Malik Bendjelloul, i recompensat amb l'Oscar al millor documental de 2013. En qualitat de directora, realitzà llargmetratges com Paddy, la petite souris (2017) o La meva mare és un goril·la (i què passa?) (2020), guanyadora del premi Michel a la millor pel·lícula infantil i juvenil, al Festival de Cinema d'Hamburg de 2021.

## Obres

Les obres cinematogràfiques realitzades, en funció de la tasca desenvolupada, són:

### Com a directora

* 2013: Fighting Spirit
* 2014: Cançons per a infants i bestioles de Linda Hambäck i Marika Heidebäck (curtmetratge)
* 2016: Bajsfilmen - Dolores och Gunellens värld
* 2017: Paddy, la petite souris
* 2020: La meva mare és un goril·la (i què passa?)

### Com a productora

* 2000: I väntan på bruden, de Marcus Olsson (curtmetratge)
* 2008: Lögner, de Jonas Odell (curtmetratge)
* 2010: Tussilago, de Jonas Odell (curtmetratge)
* 2010: Qui voilà?, de Jessica Laurén
* 2014: Coucou nous voilà, de Jessica Laurén (curtmetratge)
* 2017: Paddy, la petite souris, de Linda Hambäck
* 2020: La meva mare és un goril·la (i què passa?), de Linda Hambäck

## Premis i nominacions

* Festival de Cinema d'Hamburg de 2021: Premi Michel a la millor pel·lícula infantil i juvenil per La meva mare és un goril·la (i què passa?).

## Referències

* 1 2 3 «Linda Hambäck» (en francès). Notrecinema.com. [Consulta: 19 octubre 2021].
* ↑ «No One's with the Calves, Annette, Olga et Hive l'emportent au Festival de Hambourg» (en francès). Cineuropa.org. [Consulta: 3 novembre 2021].
* ↑ «Paddy, la petite souris de Linda Hambäck - (2017) - Film d'animation» (en francès). Telerama.fr. [Consulta: 3 novembre 2021].
* 1 2 «"Pupille", "Marche ou crève", "Astérix"... Les films à voir (ou pas) cette semaine» (en francès). L'Obs, 04-12-2018. [Consulta: 3 novembre 2021].
* 1 2 «Film pour enfants: “Ma mère est un gorille (et alors ?)”, une ode à la tolérance» (en francès). Télérama.fr, 22-09-2021. [Consulta: 3 novembre 2021].
* 1 2 «Ma mère est un gorille (et alors?)» (en francès). Premiere.fr. [Consulta: 3 novembre 2021].
* ↑ «Nordic Women in Film» (en suec). NordicWomeninFilm.com. [Consulta: 9 setembre 2020].
# Linda Jackson

Linda Jackson (Nepean, Ontario, 13 de novembre de 1958) va ser una ciclista quebequesa. Va guanyar diversos campionats nacionals tant en ruta com en contrarellotge. També aconseguí una medalla de bronze al Campionat del Món en Ruta.

## Palmarès

* 1994
** Vencedora d'una etapa al Redlands Classic
* 1995
** Campiona del Canadà en ruta
** 1a al Mount Evans Hill Climb
* 1996
** Campiona del Canadà en contrarellotge
** 1a al Tour de Toona i vencedora d'una etapa
** Vencedora d'una etapa al Tour de l'Aude
* 1997
** Campiona del Canadà en ruta
** Campiona del Canadà en contrarellotge
** 1a al Tour de l'Aude i vencedora de 2 etapes
** Vencedora d'una etapa al Redlands Classic
* 1998
** Campiona del Canadà en ruta
** Campiona del Canadà en contrarellotge
** 1a al Women's Challenge i vencedora de 2 etapes
** Vencedora d'una etapa al Giro d'Itàlia
** Vencedora d'una etapa al Tour de Toona
* 1999
** Vencedora d'una etapa a la Women's Challenge

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Lioli FC

El Lioli Football Club és un club de futbol de Lesotho de la ciutat de Teyateyaneng.

## Palmarès

* Lliga de Lesotho de futbol:
       1985, 2009, 2013, 2015, 2016, 2024
* Copa de Lesotho de futbol:
       1984, 2007, 2010, 2014, 2016

## Referències

* ↑ Sunday Express. «Sunday Express». [Consulta: 22 desembre 2014].
* ↑ «Lesotho - List of Champions». RSSSF.
* ↑ «Lesotho - List of Cup Winners». RSSSF.
# Llei forestal de Catalunya

La Llei forestal de Catalunya (llei 6/1988) és la normativa bàsica que fonamenta la gestió forestal al nostre país, i es basa en el reconeixement de la multifuncionalitat del bosc: producció de fusta, paisatge, lleure, conservació de sols, ecosistemes naturals, regulació del cicle de l'aigua, depuració de l'aire. Per orientar la gestió forestal considera uns objectius, i marca uns instruments.

## Objectius

La llei proposa els següents principals objectius:
      * Promoure les activitats socioeconòmiqes dels boscos, de manera sostenible i compatible amb la protecció del medi natural.
      * Afavorir el increment de la superfície forestal.
      * Promoure les pràctiques silvícoles adequades.
      * Fomentar la col·laboració de l'Administració local en la protecció de terrenys forestals.
      * Fomentar l'associacionisme.
      * Promoure la investigació i l'experimentació forestals.

## Instruments

Els principals instruments que considera la llei són els següents:
      * Pla general de política forestal. Es la normativa que te que detallar les actuacions concretes per assolir el objectius de la llei.
      * Inventari ecològic i forestal de Catalunya. Es el inventari de les masses forestals de Catalunya.
      * Plans de producció forestal. Tenen un àmbit comarcal i marquen les línies per millorar la producció forestal i de pastures.
      * Catàleg de forests d'utilitat pública. Te que incloure els terrenys forestals de titularitat pública que tenen una especial missió, tal com protecció de capçaleres hidrogràfiques, riberes de rius, pertinença a espais protegits, proximitat a nuclis importants de població.
      * Catàleg de forests protectors. Ha de incloure els boscos de titularitat privada que tenen una importància com a protectors hidrològics, o espais de protecció especial.
      * Centre de la Propietat Forestal. Es un òrgan desconcentrat del Departament d'Agricultura, Ramaderia, Pesca, Alimentació i Medi Natural, que integra el sector forestal privat, i que té la missió de gestionar la relació entre aquest i l'administració.
      * Zones d'actuació urgent. Son terrenys forestals degradats que requereixen actuacions especials per la seva restauració i recuperació.
      * Instruments d'ordenació forestal (IOF). Son documents detallats descriptius i de gestió de masses forestals concretes, ja siguin públiques o privades.

## Referències

* ↑ Boada, Martí. Boscos de Catalunya. Brau, 2003, p. 114-117. ISBN 84-95946-20-3.
# Llengua nacional

Una llengua nacional és una llengua (o variant d'una llengua) que té una connexió de facto o de iure amb un poble i en alguns casos amb el territori que ocupa.
Se'n fa ús, del terme, de diverses maneres; pot representar la identitat nacional d'una nació o país, o designar una o més llengües autòctones o que un grup de població parla com a llengua materna. Tot i que les llengües nacionals sovint coincideixen amb les llengües oficials d'algunes nacions o Estats, en alguns casos el terme s'empra en contraposició a la llengua oficial; alguns exemples en són Moçambic, la constitució del qual expressa clarament que «l'Estat valora les llengües nacionals i en promou el desenvolupament»; Timor Oriental, la constitució del qual estableix que «el tetum i les altres llengües nacionals són valorades i desenvolupades per l'Estat»; i Mèxic, que si bé la seva constitució no estableix cap llengua com a llengua oficial, una Llei de Drets Lingüístics, reconeix el castellà i «totes les llengües indígenes»—seixanta-dues, agrupant els dialectes—com a llengües nacionals, incloent-hi les llengües dels pobles indígenes desplaçats dels Estats Units i Guatemala. És en aquest sentit que les llengües nacionals són objecte de protecció, en ser parlades, generalment, per minories ètniques o culturals, per tal d'evitar les tendències hegemòniques de la majoria.
# Llista de muntanyes russes a Espanya
## Andalusia
### Isla Mágica

* El Tren del Potosí
* Jaguar

### Tivoli World

* Montaña Rusa
* Montaña Rusa Infantil
* Tokaido

## Aragó
### Parque de Atracciones de Zaragoza

* La Mina
* Moncayo
* Ramsés

## Canàries
### Loro Parque

* Orca

### Wooland Fun Park

* Dibu Dibu
* Montaña Rusa

## Catalunya
### Ferrari Land

* Junior Red Force
* Red Force

### Parc d'Atraccions Tibidabo

* Muntanya Russa
* Virtual Express (anteriorment Tibidabo Express)

### PortAventura Park

* Dragon Khan
* El Diablo - Tren de la Mina
* Furius Baco
* Shambhala
* Stampida
* Tami Tami
* Tomahawk

#### PP's Park

* Ciclón
* Gold Mine

## Comunitat de Madrid
### Parque de Atracciones de Madrid

* Abismo
* Padrinos Voladores (anteriorment Turbulencia)
* Patrulla Canina (anteriorment Vagones Locos)
* Tarántula
* TNT - Tren de la Mina
* Tornado
* Vértigo

### Parque Warner Madrid

* Batman: Arkham Asylum (anteriorment Batman: La Fuga)
* Coaster-Express (anteriorment Wild Wild West)
* Correcaminos Bip, Bip
* Stunt Fall
* Superman: La Atracción de Acero
* Tom & Jerry

## País Valencià
### Family Park (Alacant)

* Fun Dog

### Family Park (Calp)

* Brocomela

### Family Park (Teulada)

* desconegut

### Festilandia

* Fiesta Express

### Gandilandia Parque de Atracciones

* Madagascar

### Terra Mítica

* Alucinakis
* Inferno
* Magnus Colossus (no operativa)
* Titánide (anteriorment Tizona)
* Tren Bravo (emmagatzemada)

### Parque Aventura d'Or

* Tren Aéreo

### Pola Park

* Montaña Rusa

## País Basc
### Parque de Atracciones Monte Igueldo

* Montaña Suiza

## Tancades
### Andalusia
#### MundoPark

* Montaña Rusa

#### Tivoli World

* Ratón Vacilón con Gato Comilón

### Canàries
#### Wooland Fun Park

* Roller Coaster

### Neverland

* Roller Coaster

### Catalunya
#### Casino de l'Arrabassada

* Scenic Railway

#### Parc d'atraccions de Montjuïc

* Boomerang
* Ciclón
* Loco Ratón
* Mini Montaña Rusa
* Montaña Rusa
* Vikingo

#### Parc d'Atraccions Tibidabo

* Montaña Rusa

#### Saturno Park

* Los Urales

### Comunitat de Madrid
#### Lagosur

* Boomerang
* desconegut

#### Parque de Atracciones de Madrid

* 7 Picos
* Cumbres
* Jet Star
* Katapult
* Looping Star

### Sould Park Parquesur

* Fiesta Express

### País Valencià
#### Europa Park

* desconegut

#### Mediterráneo Park

* desconegut

#### Pola Park

* Dragón

### Galícia
#### Plutón Park

* Looping Star

### País Valencià
#### Festilandia

* Draky

### País Basc
#### Parque de Atracciones de Vizcaya

* Mendi Mendiyan
# Lo Castell (Faidella)

Lo Castell, és un paratge del terme municipal d'Abella de la Conca, al Pallars Jussà.
Està situat a ran de la carretera L-511 just a l'orient del Coll de Faidella. És el coster situat al nord-est de la cruïlla d'on arrenca cap al sud-est el Camí de la Rua.

## Enllaços externs

* Institut Cartogràfic de Catalunya; cal fer dos passos d'aproximació
# Lona de rescat

* No s'ha de confondre amb lona de salvament.
Una lona de rescat o lona d'evacuació és una eina que utilitzen els bombers per a evacuar una persona ferida o inconscient de forma ràpida des d'una zona perillosa fins a un lloc segur on pugui rebre atenció mèdica. Si la lona està preparada per a transportar persones amb obesitat mòrbida, s'anomena lona bariàtrica. Un extrem de la lona està normalment tancat per a acomodar-hi els peus del pacient, per tal que no rellisqui en el transport. Disposa de vàries nanses al voltant per a poder ser sostinguda per vàries persones. Es fabrica amb material resistent a l'abrasió, per poder ser arrossegada per terra; ignífug, perquè no li afecti l'alta temperatura d'un incendi; impermeable, perquè no absorbeixi aigua ni líquids corporals.

## Normativa

A la Unió Europea la lona de rescat s'ha d'ajustar a la norma EN 1865 Especificacions de les lliteres i altres equips per al transport de pacients utilitzats en ambulàncies de carretera.

## Referències

* ↑ «Lona de rescat» (en anglès). Spectrum Healthcare.
* ↑ «Lona d'evacuació professional 600 kg de mida adult o adult obès» (en castellà). Maxpreven. Arxivat de l'original el 2022-02-07. [Consulta: 7 febrer 2022].
* ↑ «UNE-EN 1865-1:2011+A1:2015» (en castellà). Aenor, 16-09-2015.
# Longay

Longay (Longaigh en gaèlic) és una petita illa deshabitada de les Hèbrides Interiors situada a la costa nord-oest d'Escòcia. Aquesta illa es troba enfront de la costa de Skye, al nord de Pabay i a l'est de Scalpay.
El 1971 un vaixell va col·lidir-hi, causant-hi pocs danys.

## Enllaços externs

* Una imatge de Longay

## Notes de referència

* ↑ Longay. Arxivat 2005-11-12 a Wayback Machine. Gazetteer for Scotland.
* ↑ Longay. Arxivat 2005-02-16 a Wayback Machine. Gazetteer for Scotland. History.
* ↑ «Caledonian MacBrayne». Arxivat de l'original el 2007-09-28. [Consulta: 15 abril 2009].